[{"text_idx": "#000000", "text": "Ni ddylai gwneud cais i brifysgol fod yn brofiad brawychus. Rydym wedi llunio adnodd pwrpasol sy\u2019n cynnwys cyngor ac arweiniad i\u2019ch cefnogi drwy\u2019r broses ymgeisio. O ddyddiadau cau ceisiadau a dyddiadau allweddol, i gryfhau eich cais ac awgrymiadau ar baratoi ar gyfer cyfweliad, mae nifer o ffyrdd i wella eich cais, ac mae'r Brifysgol yma i'ch helpu bob cam o'r ffordd."}, {"text_idx": "#000002", "text": "Mae chwe cham allweddol y bydd angen i chi eu cymryd wrth wneud cais i\u2019n cyrsiau Nyrsio a Bydwreigiaeth ym Mhrifysgol De Cymru. Rydym wedi darparu gwybodaeth ategol a chyngor ar bob cam y mae angen i chi ei ddilyn i wneud eich cais y gorau y gall fod."}, {"text_idx": "#000003", "text": "1. Dewis y cwrs iawn"}, {"text_idx": "#000004", "text": "Cyfateb eich sgiliau a'ch cryfderau gyda'r rhai sydd eu hangen ar gyfer eich cwrs a\u2019ch proffesiwn dewisol."}, {"text_idx": "#000005", "text": "Mae'r angen am weithwyr gofal iechyd proffesiynol medrus yn fwy nag erioed ac mae llawer o broffesiynau arbenigol y gallwch eu hastudio ym Mhrifysgol De Cymru, pob un yn gofyn am sgiliau a chryfderau gwahanol."}, {"text_idx": "#000006", "text": "Mae'r rhain yn cynnwys graddau mewn nyrsio a bydwreigiaeth, therapi galwedigaethol, ffisiotherapi, ac ymarfer yr adran llawdriniaethau. Mae ein graddau nyrsio hefyd yn cwmpasu meysydd gofal arbenigol gan gynnwys oedolion, plant, iechyd meddwl ac anableddau dysgu, felly mae\u2019n bwysig ystyried beth mae pob math o ro\u0302l yn ei olygu i\u2019ch helpu i benderfynu pa lwybr i\u2019w ddilyn. Gallwch hefyd ddechrau ein graddau nyrsio ar wahanol adegau o'r flwyddyn, a gallech ddewis dechrau ym mis Medi neu fis Mawrth."}, {"text_idx": "#000007", "text": "Rydym yn cynghori ymgeiswyr yn gryf i ymchwilio i bob disgyblaeth a chael gwell dealltwriaeth o bob ro\u0302l broffesiynol. Gallwch ddarganfod mwy am y cryfderau a'r rhinweddau personol gwahanol sydd eu hangen ar gyfer gwahanol rolau gofal iechyd trwy adolygu rhestriad pob cwrs, ymweld a\u0302'n tudalennau gwe gofal iechyd, neu lawrlwytho ein canllaw poced gofal iechyd."}, {"text_idx": "#000008", "text": "Mae dewis y cwrs iawn yn benderfyniad mawr ac mae diwrnodau agored yn rhan allweddol o\u2019r broses o\u2019i gael yn iawn."}, {"text_idx": "#000009", "text": "Yn ein Diwrnod Agored, gallwch ddarganfod popeth sy'n aros amdanoch ym Mhrifysgol De Cymru. Gallwch archwilio\u2019r campws a\u2019r cyfleusterau clinigol, samplo darlithoedd ac offer, a siarad a\u0302 thiwtoriaid a myfyrwyr \u2013 gan roi gwir deimlad i chi o sut beth yw bod yn fyfyriwr yma."}, {"text_idx": "#000011", "text": "Mae pryd i wneud cais yn dibynnu ar ba gwrs a dyddiad\ncychwyn y byddwch yn gwneud cais amdano, ond ar gyfer cyrsiau sy'n dechrau ym\nmis Medi, rydym yn argymell eich bod yn cwblhau eich cais erbyn dyddiad cau\nGwasanaeth Derbyn y Prifysgolion a'r Colegau (UCAS) i sicrhau ei fod yn sicr o\ngael ei ystyried ar gyfer eich dewis cyntaf.\nY dyddiad cau hwn yw dydd Mercher olaf mis Ionawr."}, {"text_idx": "#000013", "text": "Mae yna nifer o ddyddiadau a therfynau amser y bydd angen i chi eu hychwanegu at eich dyddiadur. Rydym wedi darparu trosolwg byr i'ch helpu i gadw ar ben y broses dderbyn. I gael rhagor o fanylion, gallwch hefyd ymweld a\u0302 gwefan UCAS neu gallwch weld neu lawrlwytho ein Canllaw Goroesi UCAS."}, {"text_idx": "#000014", "text": "derbyn ceisiadau trwy gydol y flwyddyn, ond yn argymell bod ymgeiswyr yn\ncwblhau eu cais yn gynnar a rhwng mis Medi a mis Ionawr. Mae angen i\nchi wneud cais erbyn mis Ionawr i sicrhau bod eich cais yn sicr o gael ei"}, {"text_idx": "#000015", "text": "Os ydych yn gymwys am gyfweliad, fe'ch gwahoddir i drefnu dyddiad cyfweliad rhwng mis Hydref a mis Mawrth neu unwaith y bydd eich cais wedi'i asesu. Rydym hefyd yn cynnal cyfweliadau rheolaidd y tu allan i'r cyfnod hwn ar gyfer ceisiadau hwyr neu'r rhai sy'n dechrau ym mis Mawrth."}, {"text_idx": "#000016", "text": "Yn dilyn eich cyfweliad, byddwch yn dechrau derbyn cynigion, os byddwch yn llwyddiannus. Mae penderfyniadau a chynigion yn tueddu i gael eu gwneud yn fuan ar o\u0302l eich cyfweliad cychwynnol.Gan ddibynnu a ydych wedi bodloni\u2019r holl feini prawf, byddwch yn cael cynnig amodol neu ddiamod."}, {"text_idx": "#000017", "text": "Unwaith y byddwch wedi derbyn eich cynnig astudio, mater i chi yw cadarnhau eich penderfyniad a\u2019ch lleoliad drwy ymateb i\u2019r Brifysgol erbyn dyddiad cau UCAS. Byddwn yn anfon nodiadau atgoffa atoch pryd i ymateb. Gallwch ddewis ni fel eich dewis cyntaf, yswiriant neu wrthod."}, {"text_idx": "#000018", "text": "*Mae'r amserlenni a restrir yn ddangosol ac yn darparu amser a argymhellir ar gyfer pob cam o'r broses dderbyn."}, {"text_idx": "#000019", "text": "Os ydych chi\u2019n astudio mewn ysgol neu goleg ar hyn o bryd, mae\u2019n debygol y bydd ganddyn nhw hefyd eu dyddiadau cau eu hunain i helpu i gadw\u2019ch cais ar y trywydd iawn a byddant yn cynnig eu cefnogaeth eu hunain gyda\u2019ch cais. Mae'r Brifysgol hefyd yn cynnig gwasanaeth Allgymorth Ysgolion a Cholegau i'ch cefnogi."}, {"text_idx": "#000020", "text": "Beth os ydych chi wedi methu'r dyddiad cau ar gyfer ceisiadau?"}, {"text_idx": "#000021", "text": "Peidiwch a\u0302 phanicio! Rydym yn dal i dderbyn ceisiadau trwy gydol y flwyddyn, felly peidiwch a\u0302 phoeni os byddwch yn methu\u2019r dyddiad cau hwn. Gallwch barhau i wneud cais yn ddiweddarach, yr unig wahaniaeth \u2013 ni fydd eich cais yn cael ei warantu mwyach i gael ystyriaeth gyfartal a dim ond os bydd lleoedd yn dal ar gael y caiff ei ystyried."}, {"text_idx": "#000022", "text": "Mae hynny'n golygu, os ydych yn gwneud cais ar o\u0302l y dyddiad hwnnw, efallai y gwelwch fod rhai cyrsiau wedi dechrau llenwi - neu efallai wedi cau'n gyfan gwbl. Ym Mhrifysgol De Cymru, mae hyn yn fwy tebygol ar gyfer ein graddau Bydwreigiaeth a Nyrsio Plant, felly cofiwch hyn wrth wneud cais. Dylech ddod o hyd i ddigonedd o opsiynau o hyd, gan gynnwys gwahanol feysydd gofal arbenigol mewn nyrsio neu ofal iechyd. Efallai y bydd eich cais yn cael ei ailystyried ar gyfer dyddiad cychwyn hwyrach (yn dechrau ym mis Mawrth yn hytrach na mis Medi), neu os bydd ymgeisydd arall yn rhoi\u2019r gorau iddi cyn i\u2019r cwrs ddechrau, efallai y bydd lle ar gael ar eich cwrs dewis cyntaf."}, {"text_idx": "#000023", "text": "Yr hyn sydd ei angen arnoch i fod yn gymwys ar gyfer cwrs."}, {"text_idx": "#000026", "text": "Gall cymwysterau eraill nad ydynt wedi\u2019u rhestru fod yn dderbyniol hefyd, ond os ydych yn ansicr, rydym bob amser yn argymell eich bod yn cysylltu a\u0302 Thi\u0302m Derbyniadau\u2019r Brifysgol (e-bost: [email protected]) neu ymweld a\u0302 ni ar Ddiwrnod Agored. Gofynion ychwanegol:"}, {"text_idx": "#000027", "text": "I gael manylion llawn am y cymwysterau penodol rydym yn eu derbyn a gofynion ychwanegol, ewch i\u2019r dudalen we ar gyfer y cwrs yr hoffech wneud cais amdano: decymru.ac.uk/cyrsiau"}, {"text_idx": "#000028", "text": "Defnyddio profiad gofal tuag at eich cais prifysgol"}, {"text_idx": "#000031", "text": "Sut i wneud cais i Brifysgol."}, {"text_idx": "#000032", "text": "Unwaith y byddwch wedi dewis eich cwrs, mae\u2019n bryd dechrau\nar eich cais. I wneud cais am gwrs israddedig amser llawn mewn prifysgol, rhaid\ni chi wneud cais ar-lein trwy UCAS."}, {"text_idx": "#000033", "text": "Ein cod sefydliad UCAS yw W01. Rhestrir\ncodau cwrs ar ein gwefan. Mae gwefan UCAS yn cynnwys llawer o wybodaeth\nddefnyddiol ac yn esbonio pob cam o'r broses ymgeisio."}, {"text_idx": "#000034", "text": "Y cam cyntaf i wneud cais i brifysgol yw creu cyfrif ar-lein ar wefan UCAS. Mae rhai adrannau y bydd yn rhaid i chi eu cwblhau yn y cais ar-lein hwn a chewch eich tywys trwy'r rhain ar wefan UCAS."}, {"text_idx": "#000035", "text": "Cofiwch ddefnyddio'r flwyddyn ymgeisio gywir a gofyn i'ch ysgol neu goleg am eu bri-air (buzzword) oherwydd bydd angen hwn arnoch i wneud cais. Bydd myfyrwyr nad ydynt yn mynychu ysgol neu goleg ar hyn o bryd yn gwneud cais fel unigolyn."}, {"text_idx": "#000036", "text": "Cofiwch, os ydych yn gwneud cais i brifysgolion lluosog yn uniongyrchol, bydd angen i chi fod yn drefnus iawn o ran ymateb iddynt erbyn dyddiadau penodol gan na fydd yr e-byst i gyd yn cael eu harddangos yn yr un lle."}, {"text_idx": "#000037", "text": "Os oes angen rhagor o gymorth arnoch, gallwch gysylltu a\u0302 ni:"}, {"text_idx": "#000038", "text": "5. Ysgrifennu eich datganiad personol"}, {"text_idx": "#000039", "text": "Awgrymiadau ar berffeithio eich datganiad personol ar gyfer Nyrsio a Bydwreigiaeth."}, {"text_idx": "#000040", "text": "Mae'r datganiad personol yn agwedd allweddol ar y broses ddethol; dyma\u2019ch cyfle i esbonio i ni pam eich bod am wneud y cwrs rydych wedi\u2019i ddewis, beth sydd wedi\u2019ch ysbrydoli i ddewis y ro\u0302l honno, ac i ddangos y sgiliau a\u2019r rhinweddau sydd gennych sy\u2019n addas ar gyfer y ro\u0302l honno. Mae pum thema allweddol yr ydym yn edrych amdanynt mewn datganiadau personol. Bydd sicrhau eich bod wedi ymdrin yn glir a\u0302\u2019r rhain ac wedi mynd i\u2019r afael a\u0302\u2019r rhain yn eich datganiad personol yn cryfhau ac yn gwella eich cais ymhellach a gobeithio yn sicrhau gwahoddiad i gyfweliad."}, {"text_idx": "#000041", "text": "Bydd gwneud yn siw\u0302r eich bod wedi ymdrin a\u0302\u2019r pwyntiau uchod nid yn unig yn eich helpu i lwyddo i gael cynnig cyfweliad ond mae\u2019n darparu paratoad gwych ar gyfer cyfweliad gan y byddwch eisoes wedi ystyried y meysydd allweddol a fydd yn cael eu trafod. I gael mwy o awgrymiadau defnyddiol, edrychwch ar ein: awgrymiadau estynedig datganiad personol."}, {"text_idx": "#000042", "text": "Ddim yn siw\u0302r ble i ddechrau?"}, {"text_idx": "#000043", "text": "Os ydych chi\u2019n dal yn ansicr ble i ddechrau, gofynnwch am help a siaradwch a\u0302 rhywun. Mae Prifysgol De Cymru yn cynnal Diwrnodau Agored trwy gydol y flwyddyn sy'n gyfle perffaith i ddod draw i ddarganfod mwy am y Brifysgol, cael cyngor pellach am eich cais a siarad a\u0302'n ti\u0302m derbyniadau un i un."}, {"text_idx": "#000044", "text": "\u2714\ufe0f Rhai awgrymiadau defnyddiol i'ch rhoi ar ben ffordd:"}, {"text_idx": "#000045", "text": "Defnyddiwch bum thema\u2019r datganiadau personol fel ffordd o gynllunio'r hyn y byddwch yn ei gwmpasu.Rhowch ddigon o amser i chi'ch hun ysgrifennu eich datganiad personol.Gwnewch yn siw\u0302r eich bod wedi rhoi amser i chi'ch hun ddarllen, golygu a gwirio eich sillafu a'ch gramadeg.Gofynnwch i rywun brawfddarllen eich datganiad personol a chael eu hadborth hefyd.Darllenwch ef yn uchel a gwnewch yn siw\u0302r eich bod yn hapus ag ef cyn i chi gyflwyno."}, {"text_idx": "#000046", "text": "\u274c Pethau na ddylid eu gwneud:"}, {"text_idx": "#000047", "text": "Peidiwch a\u0302 rhestru'r hyn rydych wedi'i wneud yn unig. Dangoswch beth ddysgoch chi o'ch profiadau.Peidiwch a\u0302 dweud eich bod am fod yn nyrs/bydwraig dim ond oherwydd eich bod wedi gwylio rhaglen deledu!Peidiwch a\u0302 defnyddio dyfyniadau enwog gan bobl rydych chi'n eu hedmygu. Mae gennym ddiddordeb yn yr hyn sydd gennych i'w ddweud.Peidiwch a\u0302 rhestru eich diddordebau yn unig, dywedwch wrthym sut mae eich hobi\u0308au neu ddiddordebau yn dangos eich angerdd a'ch egni."}, {"text_idx": "#000049", "text": "Beth i'w ddisgwyl a sut i baratoi ar gyfer eich cyfweliad: Mae'n ofynnol i'n holl ymgeiswyr Nyrsio a Bydwreigiaeth fynychu cyfweliad cyn cael cynnig lle ar y cwrs."}, {"text_idx": "#000052", "text": "Dyma\u2019ch cyfle i gwrdd a\u0302 ni a chaniata\u0301u i ni ddod i adnabod y person y tu o\u0302l i\u2019r cais. Mae hefyd yn gyfle i chi benderfynu a ydym yn ffit iawn i chi ac a allwch chi weld eich hun yn astudio gyda ni!"}, {"text_idx": "#000053", "text": "Beth i'w wneud ar o\u0302l i chi gael eich gwahodd am gyfweliad"}, {"text_idx": "#000054", "text": "Unwaith y byddwn wedi gwirio a chadarnhau eich cymhwysedd ar gyfer y cwrs, byddwn yn anfon e-bost atoch yn eich gwahodd i drefnu cyfweliad. Fe'ch cyfarwyddir i archebu dyddiad ac amser ar ein gwefan. Bydd nifer o ddewisiadau ar gael, gan gynnwys yr opsiwn i fynychu ar-lein neu wyneb yn wyneb."}, {"text_idx": "#000055", "text": "Os na allwch ddod i unrhyw un o\u2019r dyddiadau cyfweld sydd ar gael, neu os ydych wedi archebu lle ond angen aildrefnu, gallwch gysylltu a\u0302\u2019n Ti\u0302m Derbyniadau (e-bost: [email protected]) a fydd yn helpu i ddod o hyd i ddyddiad addas i chi."}, {"text_idx": "#000056", "text": "Beth i'w ddisgwyl yn eich cyfweliad"}, {"text_idx": "#000057", "text": "Sut i baratoi ar gyfer eich cyfweliad"}, {"text_idx": "#000058", "text": "Cofiwch, dyma\u2019ch cyfle i feddwl am y ro\u0302l a\u2019r rhinweddau sydd eu hangen, a sut mae\u2019ch doniau, eich sgiliau a\u2019ch profiad trosglwyddadwy yn cyd-fynd a\u0302\u2019r hyn rydyn ni\u2019n chwilio amdano mewn nyrs neu fydwraig yn y dyfodol. Dyma rai cwestiynau enghreifftiol a ofynnir yn aml mewn cyfweliad i chi feddwl amdanynt:"}, {"text_idx": "#000059", "text": "Beth ydych chi'n meddwl y mae nyrs yn ei wneud?Ydych chi wedi siarad ar ran rhywun yn enwedig os oedd ganddynt bryderon? Sut mae'n gwneud i chi deimlo pan fyddwch chi'n clywed am bobl yn cael eu cam-drin?"}, {"text_idx": "#000060", "text": "Pam ydych chi eisiau bod yn nyrs neu'n fydwraig gymwys?Beth wnaeth eich ysbrydoli i ystyried y proffesiwn hwn?Pam ydych chi'n meddwl eich bod chi'n addas iawn i ddod yn nyrs neu'n fydwraig yn y dyfodol?"}, {"text_idx": "#000061", "text": "Pa rannau o'r cwrs ydych chi'n meddwl fydd fwyaf heriol i chi?Beth ydych chi'n edrych ymlaen ato fwyaf am y cwrs?Ble ydych chi'n gobeithio gwneud y gwahaniaeth mwyaf? Pam?"}, {"text_idx": "#000062", "text": "Pa rinweddau sydd eu hangen arnoch i fod yn broffesiynol?Beth ydych chi'n ei wneud sy'n dangos ymddygiad proffesiynol?Sut mae eich gwerthoedd yn cyd-fynd a\u0302 gwerthoedd y GIG a sut ydych chi'n dangos y gwerthoedd hynny?"}, {"text_idx": "#000063", "text": "Paratoi ar gyfer cyfweliad llwyddiannus"}]